Društvena odgovornost

**Studenac donacijom i humanitarnim angažmanom uljepšao blagdane potrebitima**

*Vodeći maloprodajni lanac na Jadranu tijekom cijele je godine, a posebice u blagdanskom razdoblju, aktivno doprinosio zajednici*

**Zagreb, 22. prosinca 2020.** – Studenac je u suradnji s Hrvatskim Crvenim križem, Caritasom i Udrugom za skrb o nezbrinutim životinjama iz Splita donacijama i inicijativama podržao najranjivije u društvu kako bi i oni imali što ugodnije blagdane.

Studenac će uoči blagdana uputiti novu donaciju Hrvatskom Crvenom križu u svim županijama u kojima posluje namijenjenu beskućnicima i siromašnim osobama starije dobi. Tijekom ove godine Studenac je tako Hrvatskom Crvenom križu ukupno donirao potrepštine i hranu u vrijednosti 150 000 kuna za pomoć socijalno ugroženim članovima zajednice. Također, prikupljana su financijska sredstva za program „Set za 5!“, za nabavu i podjelu higijenskih paketa za djecu.

Važna je humanitarna suradnja i adventska akcija s Caritasom. U odabranim trgovinama Studenca od Splita do Dubrovnika postavljene su košare u kojima se do Božića prikupljaju donacije kupaca i djelatnika. Volonteri i djelatnici Caritasa zatim će donirane artikle prikupiti i kao obiteljske pakete podijeliti korisnicima pomoći.

„Humanitarno djelovanje i društvena odgovornost važan su dio poslovanja Studenca. Ponosni smo na suradnju s našim partnerima jer je pomoć zajednici uvijek važna, a posebice u ovom izvanrednom pandemijskom, ali ujedno i blagdanskom razdoblju. I zato nam je iznimno drago što možemo dati svoj doprinos i nekomu uljepšati blagdane“, izjavila je Nina Mimica, direktorica marketinga Studenca.

Vodeći maloprodajni lanac na Jadranu u blagdanskom razdoblju podržao je Udrugu za skrb o nezbrinutim životinjama iz Splita, i to kako bi se u hladnim zimskim mjesecima osigurala sredstva za nezbrinute pse i mačke. Na ulazu u odabrane trgovine postavljeni su stolovi udruge s besplatnim knjigama koje kupci i djelatnici mogu uzeti i, prema želji, donirati novčana sredstva u za to predviđenu kasicu.

U izazovnoj godini obilježenoj pandemijom koronavirusa Studenac nije zanemario ni prirodu. Predstavljen je tako „Korak bliže prirodi“, dugoročni projekt društvene odgovornosti osmišljen kako bi kompanija doprinijela očuvanju prirode. Prva ekoakcija u sklopu projekta provedena je u listopadu ove godine u suradnji s roniocima iz Udruge podvodnih aktivnosti Rostrum iz Splita. Bio je to prvi, ali važan korak u „ekomisiji“ kompanije zahvaljujući kojem je izvađeno čak 50-ak kubika raznovrsnog otpada i očišćeno podmorje uz splitski Žnjan.

Studenac proteklih godina kontinuirano ulaže u poboljšanje svojeg asortimana, usluga, ali i posebnih promotivnih programa radi ispunjavanja potreba kupaca i pružanja iskustva ugodne kupnje. No, isto tako, Studenac je usredotočen i na društveno odgovorno poslovanje odnosno doprinos zajednici, a svjestan utjecaja na društvo, u svoje će poslovanje dugoročno nastojati uvrstiti posebne projekte i suradnje koji daju vidljive pozitivne društvene učinke.

**Kontakt za medije:**

Ivona Radić, Pragma komunikacije za Studenac

+385 91 4772 462

[studenac@pragma.hr](mailto:studenac@pragma.hr)

**Trgovački maloprodajni lanac Studenac** nastao je kao mali obiteljski obrt 1973. godine u Omišu, gdje je kasnih 90-ih širio svoje poslovanje na maloprodaju. Od 2018. Studenac je u vlasništvu poljskog investicijskog fonda Enterprise Investors, a od 2019. godine preuzima Istarske supermarkete i zadarski Sonik, šireći tako poslovanje diljem jadranske obale. Zahvaljujući takvom kontinuiranom rastu i razvoju, Studenac je danas glavni maloprodajni lanac na jadranskoj obali i jedan od vodećih u Hrvatskoj, s više od 3 tisuće stalnih zaposlenika i 599 prodavaonica. Više informacija dostupno je na službenoj internetskoj stranici [studenac.hr](https://www.studenac.hr/).